b'\n_START_ARTICLE_\nJohn Montague\n_START_PARAGRAPH_\nJohn Angus Montague (2. huhtikuuta 1911 Gowganda, Ontario, Kanada \xe2\x80\x93 24. maaliskuuta 1991 Barrie, Ontario, Kanada) oli kanadalainen viulisti, kapellimestari ja musiikkipedagogi. H\xc3\xa4n opiskeli The Royal Conservatory of Musicissa vuosina 1929\xe2\x80\x931935 viulunsoittoa Alexander Chuhaldinin, Elie Spivakin ja Kathleen Parlowin johdolla sek\xc3\xa4 pedagogiikkaa Healey Willanin johdolla. H\xc3\xa4n toimi muun muassa Huronian sinfoniaorkesterin kapellimestarina (1966\xe2\x80\x931968) ja konserttimestarina (1973\xe2\x80\x931978). _NEWLINE_Montague oli nuorten jousisoitinopetuksen spesialisti ja aktiivinen kilpailutuomari eri puolilla Kanadaa. H\xc3\xa4n opetti vuosina 1937\xe2\x80\x931991 The Royal Conservatory of Musicissa. Monet h\xc3\xa4nen oppilaistaan ovat olleet aktiivisia musiikkiel\xc3\xa4m\xc3\xa4ss\xc3\xa4. N\xc3\xa4iden joukossa ovat olleet Walter Babiak, John Barnum, James Coles, Lorna Glover, George Proctor ja Kathryn Wunder. Montague teki Flora Gouldenin kanssa yhteisty\xc3\xb6ss\xc3\xa4 kirjoja viulupedagogiikasta.'